**Nyt overvågningssystem til solceller til effektiv udnyttelse af solenergi**

Phoenix Contacts modulære overvågningssystem Solarcheck giver pålidelig information om driftsbetingelserne på DC-siden af solcellesystemer. Ved at lokalisere fejl i de individuelle strenge gør systemet det muligt at reagere omgående og øger dermed systemets rådighed.

Overvågningsværktøjet for solcellesystemer kan nemt integreres i en eksisterende netværksstruktur. Systemets fire dele består af forskellige moduler til måling af strøm og spænding. Et kommunikationsmodul indsamler målte værdier fra strømmålingsmodulerne og videregiver dem til et kontrolsystem på et højere niveau. Fire eller otte strengstrømme kan måles med et enkelt målemodul. Der kan maksimalt tilsluttes otte strømmålingsmoduler til et kommunikationsmodul.

De kompakte målemoduler, som har en bredde på kun 22,5 mm, gør det muligt at samle kablerne, hvis pladsen er trang. Det to-ledet kommunikationskabel anvendes samtidigt til at forsyne målemodulet. Det er ikke nødvendigt med yderligere strømforsyning i fielden. Dette gælder også for tilslutning af yderligere spændingsmålemoduler. For at udføre kontakt-løs strømmåling skal kablerne blot ledes gennem åbninger i huset under installation. Da kablerne ikke afbrydes, etableres der ikke flere kontaktpunkter, som kan generere overførselsmodstand og udgøre en potentiel fejlkilde. Returstrømmen måles og giver dermed et samlet billede af systemets ydeevne.

Overvågningssystemet kan valgfrit udvides med spændingsmålemoduler til målinger op til 1500 V. Dette muliggør et overblik over et solcellesystems produktivitet og giver en økonomisk løsning til fremtidsorienterede højspændingsinstallationer. Overvågningssystemet giver konstant statusinformation og enkel visualisering til optimering af energieffektiviteten for mindre anlæg eller jordmonterede systemer i megawatt størrelse. Phoenix Contact tilbyder et omfattende program af hardware og software produkter specifikt til dette formål.

For yderligere information kontakt Product Manager Brian Lumby, blumby@phoenixcontact.dk.